
Àrea #DeltebreActiu
Festes

CONVOCATÒRIA DEL CONCURS D’EMBOLADORS FESTA MAJOR DE DELTEBRE 2023.
Primera.- El sorteig dels bous es farà en presència del jurat i concursants.
Segona.- Les colles o grups participants estaran formades per sis membres. El premi serà per a la colla que menys temps utilitzi per fer l’embolada del bou.
Tercera.- El temps començarà a comptar des del moment en què el “topo” de l’animal estigui recte al forat del piló. En aquest moment, en el redolí únicament podran estar els 6 membres de la colla.
Quarta.- El temps màxim que podrà estar el bou a la plaça serà de quinze minuts des que surt del caixó.
Quinta.- A efectes de penalitzacions, el temps de concurs en cada bou serà de deu minuts des que es talla la corda.
Sexta.- Durant el concurs, es podran produir les següents penalitzacions:
a) En el cas que les boles molestin a l’animal, estiguin mal col·locades o es moguin, hi haurà una penalització de 10 segons.
b) En el cas que una bola mal col·locada poses en perill l’animal, la colla haurà d’apagar-la immediatament, abocant els poals d’aigua que hi hauran preparats a la plaça, aquesta acció comptarà amb una penalització de 10 segons. En cas de no apagar-la en la màxima rapidesa, el bou tornarà als corrals i la colla serà eliminada del concurs.
c) Si cau el farratge, la colla serà eliminada.
Setena.- Es valorarà en el rabero el temps que aguanti agafat l’animal i l’espectacularitat. El jurat pot desestimar el premi del rabero si ho creu oportú. 


Vuitena.- En cas que és produís un empat entre diferents colles, es valorarà l’actuació del rabero.
Novena.- Els premis que s’atorgaran a les colles seran els següents: 
· Els premis es distribuiran com segueix:

· 5 quadrilles a raó de 300€ per quadrilla.
· Trofeu 1r. classificat.
· Trofeu millor tallada de corda.
· Trofeu millor sortida del rebo.

El pagament dels premis serà a càrrec dels responsables de la Comissió de Bous anomenada per l’Ajuntament, que hauran de recollir el rebut justificatiu de l’entrega als participants degudament signat, els quals hauran de fer-ne entrega a l’Àrea de #DeltebreEficient, subàrea Tresoreria, com a més tard l’endemà de la finalització de les Festes Majors, per a la seva justificació.
Desena.- Les inscripcions es faran a l’EAC de l’Ajuntament de Deltebre, fins a a 
Onzena.- La interpretació d’aquestes bases o qualsevol aspecte no previst en elles serà competència del Jurat. 
La inscripció i la participació en el concurs implica la seva acceptació. 

Deltebre (Delta de l’Ebre), 10 d’agost de 2023.

